VALSTYBINĖS MAISTO IR VETERINARIJOS TARNYBOS DIREKTORIAUS

ĮSAKYMAS

DĖL VALSTYBINĖS MAISTO IR VETERINARIJOS TARNYBOS SPRENDIMŲ DĖL ADMINISTRACINIŲ POVEIKIO PRIEMONIŲ TAIKYMO PRIĖMIMO TVARKOS APRAŠO PATVIRTINIMO

2013 m. sausio 18 d. Nr. B1-12

Vilnius

Vadovaudamasis 2002 m. sausio 28 d. Europos Parlamento ir Tarybos reglamentu (EB) Nr. 178/2002, nustatančiu maistui skirtų teisės aktų bendruosius principus ir reikalavimus, įsteigiančiu Europos maisto saugos tarnybą ir nustatančiu su maisto saugos klausimais susijusias procedūras (OL 2004 m. specialusis leidimas, 15 skyrius, 6 tomas, p. 463), su paskutiniais pakeitimais, padarytais 2009 m. birželio 18 d. Europos Parlamento ir Tarybos reglamentu (EB) Nr. 596/2009 (OL 2009 L 188, p. 14), 2004 m. balandžio 29 d. Europos Parlamento ir Tarybos reglamentu (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (OL 2004 m. specialusis leidimas, 3 skyrius, 45 tomas, p. 200), su paskutiniais pakeitimais, padarytais 2012 m. birželio 27 d. Komisijos reglamentu (ES) Nr. 563/2012 (OL 2012 L 168, p. 24), Lietuvos Respublikos maisto įstatymu (Žin., 2000, Nr. 32-893), Lietuvos Respublikos veterinarijos įstatymu (Žin., 1992, Nr. 2-15; 2010, Nr. 148-7563) ir Valstybinės maisto ir veterinarijos tarnybos nuostatų, patvirtintų Lietuvos Respublikos Vyriausybės 2000 m. birželio 28 d. nutarimu Nr. 744 (Žin., 2000, Nr. 53-1537; 2011, Nr. 70-3314), 20.2 ir 20.3 punktais:

1. Tvirtinu pridedamą Valstybinės maisto ir veterinarijos tarnybos sprendimų dėl administracinių poveikio priemonių taikymo priėmimo tvarkos aprašą.

2. Pavedu įsakymo vykdymo kontrolę Valstybinės maisto ir veterinarijos tarnybos Teisės skyriui.

3. Pripažįstu netekusiais galios:

3.1. Valstybinės maisto ir veterinarijos tarnybos direktoriaus 2006 m. birželio 1 d. įsakymą Nr. B1-367 „Dėl tipinių formų patvirtinimo“ (Žin., 2006, Nr. 63-2355);

3.2. Valstybinės maisto ir veterinarijos tarnybos direktoriaus 2008 m. birželio 30 d. įsakymą Nr. B-347 „Dėl Valstybinės maisto ir veterinarijos tarnybos direktoriaus 2006 m. birželio 1 d. įsakymo Nr. B1-367 „Dėl tipinių formų patvirtinimo“ pakeitimo“ (Žin., 2008, Nr. 77-3060).

4. Nustatau, kad šis įsakymas įsigalioja nuo 2013 m. gegužės 1 d.

Direktoriaus pavaduotojas,

pavaduojantis direktorių	Vidmantas Paulauskas

PATVIRTINTA

Valstybinės maisto ir veterinarijos tarnybos direktoriaus 2013 m. sausio 18 d. įsakymu Nr. B1-12

VALSTYBINĖS MAISTO IR VETERINARIJOS TARNYBOS SPRENDIMŲ DĖL ADMINISTRACINIŲ POVEIKIO PRIEMONIŲ TAIKYMO PRIĖMIMO TVARKOS APRAŠAS

I. BENDROSIOS NUOSTATOS

1. Valstybinės maisto ir veterinarijos tarnybos sprendimų dėl administracinių poveikio priemonių taikymo priėmimo tvarkos aprašas (toliau – Aprašas) nustato Valstybinės maisto ir veterinarijos tarnybos (toliau – Tarnybos) taikomų administracinių poveikio priemonių – sprendimų „Dėl ūkio subjekto veiklos sustabdymo, uždraudimo“, „Dėl ūkio subjekto veiklos atnaujinimo“, „Dėl produkto (-ų) tiekimo rinkai sustabdymo, uždraudimo“, „Dėl leidimo tiekti produktą (-us) rinkai“ – priėmimo tvarką.

2. Aprašas parengtas vadovaujantis 2002 m. sausio 28 d. Europos Parlamento ir Tarybos reglamentu (EB) Nr. 178/2002, nustatančiu maistui skirtų teisės aktų bendruosius principus ir reikalavimus, įsteigiančiu Europos maisto saugos tarnybą ir nustatančiu su maisto saugos klausimais susijusias procedūras (OL 2004 m. specialusis leidimas, 15 skyrius, 6 tomas, p. 463), su paskutiniais pakeitimais, padarytais 2009 m. birželio 18 d. Europos Parlamento ir Tarybos reglamentu (EB) Nr. 596/2009 (OL 2009 L 188, p. 14), 2004 m. balandžio 29 d. Europos Parlamento ir Tarybos reglamentu (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (OL 2004 m. specialusis leidimas, 3 skyrius, 45 tomas, p. 200), su paskutiniais pakeitimais, padarytais 2012 m. birželio 27 d. Komisijos reglamentu (ES) Nr. 563/2012 (OL 2012 L 168, p. 24), Lietuvos Respublikos maisto įstatymu (Žin., 2000, Nr. 32-893) ir Lietuvos Respublikos veterinarijos įstatymu (Žin., 1992, Nr. 2-15; 2010, Nr. 148-7563).

3. Aprašas taikomas Tarnybai ir Tarnybos kontroliuojamiems ūkio subjektams, kaip juos apibrėžia Lietuvos Respublikos viešojo administravimo įstatymas (Žin., 1999, Nr. 60-1945; 2006, Nr. 77-2975).

4. Apraše vartojamos sąvokos atitinka Maisto, Veterinarijos ir Viešojo administravimo įstatymuose bei kituose teisės aktuose, reglamentuojančiuose valstybinės maisto ir veterinarinės kontrolės vykdymą, vartojamas sąvokas.

5. Tarnybos valstybės tarnautojų, įgaliotų taikyti šio Aprašo 1 punkte nurodytas administracines poveikio priemones, funkcijas, teises, pareigas ir atsakomybę nustato Lietuvos Respublikos valstybės tarnybos įstatymas (Žin., 1999, Nr. 66-2130; 2002, Nr. 45-1708), kiti teisės aktai ir pareigybių aprašymai.

II. Sprendimų dėl ADMINISTRACINIų POVEIKIO PRIEMONIŲ TAIKYMO PRIĖMIMO tvarka

6. Sprendimus dėl administracinių poveikio priemonių taikymo (toliau – sprendimai) priima Valstybinės maisto ir veterinarijos tarnybos administracijos struktūros, patvirtintos Lietuvos Respublikos Vyriausybės 2010 m. gruodžio 8 d. nutarimu Nr. 1743 (Žin., 2010, Nr. 145-7459; 2011, Nr. 77-3741), 12.8 ir 21–71 punktuose nurodytų Tarnybos padalinių (toliau – teritorinės tarnybos) vadovai, juos pavaduojantys asmenys ar kiti Tarnybos direktoriaus įgalioti asmenys.

7. Sprendimai parengiami ir priimami remiantis atlikto ūkio subjekto patikrinimo medžiaga, išanalizavus teisės aktų reikalavimų ir nustatytų faktinių aplinkybių visumą, vadovaujantis Viešojo administravimo įstatyme nustatytais įstatymo viršenybės, objektyvumo, proporcingumo ir kitais viešojo administravimo ir ūkio subjektų veiklos priežiūros principais bei Valstybinės maisto kontrolės principais, patvirtintais Valstybinės maisto ir veterinarijos tarnybos direktoriaus 2003 m. gruodžio 22 d. įsakymu Nr. B1-976 (Žin., 2004, Nr. 8-217).

8. Sprendimas „Dėl ūkio subjekto veiklos sustabdymo“ (1 priedas) priimamas, kai:

8.1. iš Visuomenės sveikatos centro ar kitų sveikatos priežiūros įstaigų yra gautas pranešimas ar kitokio pobūdžio informacija apie ūmių žarnyno užkrečiamųjų ligų protrūkį ir kai neatlikus laboratorinių tyrimų negalima objektyviai nustatyti, koks konkretus (-ūs) nesaugus (-ūs) produktas (-ai) sukėlė ūmių žarnyno užkrečiamųjų ligų protrūkį, ar ūmių žarnyno užkrečiamųjų ligų protrūkis kilo dėl ūkio subjekto darbuotojų kaltės, įtarus juos sergant užkrečiamąja liga ar esant šios ligos sukėlėjų nešiotojais;

8.2. patikrinimo metu nustatomi grubūs teisės aktų reikalavimų pažeidimai ir ūkio subjektas gali pateikti garantijas, kad per protingą terminą pašalins nustatytus teisės aktų reikalavimų pažeidimus;

8.3. yra kiti ūkio subjekto veiklos sustabdymo pagrindai, numatyti jų veiklą reglamentuojančiuose specialiuosiuose teisės aktuose.

9. Sprendimas „Dėl ūkio subjekto veiklos uždraudimo“ (1 priedas) priimamas, kai:

9.1. patikrinimo metu nustatomi grubūs teisės aktų reikalavimų pažeidimai, galintys turėti įtakos galutinio produkto saugai, ir ūkio subjektas negali pateikti garantijų, kad per protingą terminą pašalins nustatytus teisės aktų reikalavimų pažeidimus;

9.2. ūkio subjekto pasikeitusios veiklos sąlygos neatitinka teisės aktų reikalavimų;

9.3. ūkio subjektas per nustatytą terminą nepašalina nurodytų teisės aktų reikalavimų pažeidimų, dėl kurių jo veikla buvo sustabdyta;

9.4. ūkio subjektas jo veiklos sustabdymo metu vykdo maisto tvarkymo veiklą;

9.5. nustatomi maisto saugą ir higieną reglamentuojančių teisės aktų pažeidimai, kurie kelia grėsmę žmonių sveikatai;

9.6. yra kiti ūkio subjekto veiklos uždraudimo pagrindai, numatyti jų veiklą reglamentuojančiuose specialiuosiuose teisės aktuose

10. Ūkio subjektas, norintis atnaujinti veiklą, sustabdytą dėl šio Aprašo 8 punkte nurodytų aplinkybių, pateikia teritorinei tarnybai prašymą dėl ūkio subjekto veiklos atnaujinimo, kuriame nurodo pašalintus teisės aktų reikalavimų pažeidimus, dėl kurių jo veikla buvo sustabdyta.

11. Teritorinė tarnyba, gavusi ūkio subjekto prašymą dėl jo veiklos atnaujinimo, atlieka ūkio subjekto patikrinimą.

12. Jeigu ūkio subjekto patikrinimo metu nustatoma, kad ūkio subjektas:

12.1. pašalino visus teisės aktų reikalavimų pažeidimus, dėl kurių buvo sustabdyta jo veikla, priimamas sprendimas „Dėl ūkio subjekto veiklos atnaujinimo“ (2 priedas);

12.2. pašalino ne visus teisės aktų reikalavimų pažeidimus, dėl kurių buvo sustabdyta ūkio subjekto veikla (-os), tačiau likę nepašalinti teisės aktų reikalavimų pažeidimai neturi įtakos tiekiamų rinkai produktų saugai, ūkio subjekto veikla ar veiklos gali būti atnaujinamos. Atnaujinta (-os) veikla (-os) nurodoma (-os) sprendime „Dėl ūkio subjekto veiklos atnaujinimo“.

13. Sprendimas „Dėl produkto (-ų) tiekimo rinkai sustabdymo“ (3 priedas) priimamas, kai:

13.1. ūkio subjektas tiekia rinkai produktą (-us), kuris (-ie) neatitinka ženklinimo reikalavimų;

13.2. ūkio subjekto tiekiamame produkte nustatomas (-i) teršalas (-ai), galintis (-ys) padaryti produktą (-us) netinkamą (-us) vartoti, tačiau negalintis (-ys) turėti įtakos jo saugai;

13.3. ūkio subjektas tiekia produktą (-us), kuris (-ie) neatitinka juslinių, sudėties ir (ar) kitų reikalavimų, nesusijusių su produkto (-ų) sauga.

14. Sprendimas „Dėl produkto (-ų) tiekimo rinkai uždraudimo“ (3 priedas) priimamas, kai:

14.1. ūkio subjektas tiekia rinkai produktą (-us), kuris (-ie) neatitinka ženklinimo reikalavimų, ir per nustatytą trūkumų šalinimo terminą šių pažeidimų nepašalina;

14.2. produkte yra teršalas (-ai), galintis (-ys) padaryti produktą (-us) netinkamą (-us) vartoti, tačiau negalintis (-ys) pakenkti maisto saugai, ir šiame produkte esančio (-ių) teršalo (-ų) ūkio subjektas negali pašalinti;

14.3. pažeidžiami produkto (-ų) jusliniai, sudėties ir (ar) kiti reikalavimai, kurie neturi įtakos produkto (-ų) saugai, ir šių pažeidimų ūkio subjektas negali pašalinti.

15. Ūkio subjektas, norintis tiekti rinkai produktą (-us), kurio (-ų) tiekimas buvo laikinai sustabdytas šio Aprašo 13 punkte nustatyta tvarka, pateikia teritorinei tarnybai prašymą leisti tiekti produktą (-us) rinkai, kuriame nurodo, kokie teisės aktų reikalavimų pažeidimai, dėl kurių buvo priimtas šis sprendimas, pašalinti ir, jei įmanoma, prideda tai pagrindžiančius dokumentus ar kitą informaciją.

16. Jei teritorinei tarnybai ūkio subjekto prašyme leisti tiekti produktą (-us) rinkai ir prie jo pridedamuose dokumentuose ar kitoje informacijoje nurodytų duomenų priimti sprendimą „Dėl leidimo tiekti produktą rinkai“ (4 priedas) nepakanka, teritorinė tarnyba atlieka ūkio subjekto patikrinimą.

17. Jeigu teritorinė tarnyba, įvertinusi ūkio subjekto prašymą leisti tiekti produktą (-us) rinkai ir prie jo pridedamus dokumentus ar kitą informaciją arba ūkio subjekto patikrinimo medžiagą, nustato, kad ūkio subjektas teisės aktų reikalavimų pažeidimus, dėl kurių buvo priimtas sprendimas „Dėl produkto (-ų) tiekimo rinkai sustabdymo“, pašalino, priimamas sprendimas „Dėl leidimo tiekti produktą (-us) rinkai“.

III. SPRENDIMŲ PRIĖMIMO BENDRIEJI REIKALAVIMAI

18. Sprendimai „Dėl ūkio subjekto veiklos sustabdymo, uždraudimo“ ir „Dėl produkto (-ų) tiekimo rinkai sustabdymo, uždraudimo“ surašomi nedelsiant, bet ne vėliau kaip per 3 darbo dienas nuo ūkio subjekto patikrinimo akto surašymo ir (ar) laboratorinių tyrimų protokolo gavimo dienos.

19. Sprendimai „Dėl ūkio subjektų veiklos atnaujinimo“ ir „Dėl leidimo tiekti produktą (-us) rinkai“ surašomi ne vėliau kaip per 3 darbo dienas nuo prašymo gavimo teritorinėje tarnyboje arba nuo ūkio subjekto patikrinimo (jei jis reikalingas) akto surašymo ir (ar) laboratorinių tyrimų protokolo gavimo dienos.

20. Sprendimai rašomi laikantis bendrinės lietuvių kalbos normų ir teisinės terminijos.

21. Kvalifikuojant teisės akto pažeidimą tiksliai nurodoma, koks teisės aktas, jo straipsnis (-iai), dalis (-ys), punktas (-ai) pažeistas (-i). Sprendimuose teisės aktai nurodomi pagal teisės aktų hierarchiją.

22. Su priimtu sprendimu pasirašytinai supažindinamas ūkio subjekto vadovas, savininkas ar kitas ūkio subjekto vadovo įgaliotas asmuo (toliau – ūkio subjekto atstovas).

23. Jei ūkio subjekto atstovas neatvyksta į teritorinę tarnybą pasirašyti priimto sprendimo ar, atvykęs į teritorinę tarnybą, atsisako pasirašyti priimtą sprendimą, apie neatvykimą ar atsisakymą pasirašyti priimtą sprendimą pažymima sprendime ir sprendimas per 3 darbo dienas įteikiamas ūkio subjekto atstovui arba registruotu laišku išsiunčiamas ūkio subjektui.

24. Sprendimą priėmusi teritorinė tarnyba, gavusi ūkio subjekto, dėl kurio buvo priimtas sprendimas, atstovo motyvuotą pranešimą apie skaičiavimo, spausdinimo, faktinių duomenų neatitikimo ar kitas technines klaidas (toliau – klaidos) sprendime, imasi reikalingų priemonių klaidoms ištaisyti.

25. Jeigu klaidos gali turėti esminės įtakos sprendimo vykdymui, teritorinė tarnyba nedelsiant sustabdo sprendimo vykdymą iki klaidų ištaisymo sprendime. Klaidos taisomos sprendime, saugomame teritorinėje tarnyboje. Per 3 darbo dienas ūkio subjekto atstovui įteikiamas ar ūkio subjektui registruotu laišku išsiunčiamas naujas sprendimas arba teritorinėje tarnyboje saugomo ištaisyto sprendimo patvirtinta kopija.

IV. ŪKIO SUBJEKTŲ TEISĖS IR PAREIGOS

26. Ūkio subjektas turi teisę:

26.1. susipažinti su sprendimo priėmimo metu nagrinėtais dokumentais ir kita informacija;

26.2. sprendimą priimančiai teritorinei tarnybai pateikti papildomą informaciją ir duoti paaiškinimus;

26.3. pareikšti nušalinimą sprendimą priimančiam teritorinės tarnybos pareigūnui, nurodytam šio Aprašo 6 punkte;

26.4. dalyvauti tikrinant faktinius duomenis vietoje;

26.5. pateikti nuomonę dėl sprendimo priėmimo procedūrų;

26.6. prašyti teritorinę tarnybą, pradėjusią sprendimų „Dėl ūkio subjektų veiklos atnaujinimo“ ir „Dėl leidimo tiekti produktą (-us) rinkai“ priėmimo procedūrą, ją nutraukti;

26.7. gauti sprendimą;

26.8. įstatymų nustatyta tvarka apskųsti priimtą sprendimą, jeigu sprendimas neatitinka įstatymų ar kitų teisės aktų reikalavimų, arba teritorinės tarnybos pareigūno, nurodyto šio Aprašo 6 punkte, veiksmus, jeigu jie turi piktnaudžiavimo ar biurokratizmo požymių, kaip jie apibrėžti Lietuvos Respublikos Seimo kontrolierių įstatyme (Žin., 1998, Nr. 110-3024; 2004, Nr. 170-6238);

26.9. turėti atstovą, veikiantį ūkio subjekto vardu.

27. Ūkio subjektas privalo sąžiningai naudotis jam suteiktomis teisėmis ir jomis nepiktnaudžiauti.

28. Ūkio subjektui, piktnaudžiaujančiam jam suteiktomis teisėmis, gali būti taikoma administracinė atsakomybė.

V. BAIGIAMOSIOS NUOSTATOS

29. Sprendimą privaloma vykdyti nuo jo gavimo momento, jei pačiame sprendime nenustatyta jo vykdymo vėlesnė data.

30. Sprendimas per vieną mėnesį nuo jo įteikimo dienos gali būti skundžiamas Vyriausiajai administracinių ginčų komisijai arba administraciniam teismui Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka.

31. Kreipimasis į Vyriausiąją administracinių ginčų komisiją ar administracinį teismą nesustabdo sprendimo vykdymo, jeigu Vyriausioji administracinių ginčų komisija ar administracinis teismas nenustato kitaip.

_________________

Valstybinės maisto ir veterinarijos tarnybos sprendimų dėl administracinių poveikio priemonių taikymo priėmimo tvarkos aprašo

1 priedas

(Sprendimo formos pavyzdys)

VALSTYBINĖS maisto ir veterinarijos tarnybOS

_______________________________________________________

(teritorinio padalinio pavadinimas)

SPRENDIMAS

Dėl ŪKIO subjekto veiklos sustabdymo, uždraudimo

(kas nereikalinga, išbraukti)

20__m. _________ ___ d. Nr. ____________

_______________

(vieta)

Aš, Valstybinės maisto ir veterinarijos tarnybos

_	,

(teritorinio padalinio pavadinimas, pareigūno pareigos, vardas, pavardė)

išnagrinėjęs

(nurodyti ūkio subjekto pavadinimą, adresą, juridinio asmens kodą, patvirtinimo / registravimo / pažymėjimo numerį)

_

_	medžiagą,

(nurodyti patikrinimo datą, akto numerį, laboratorinių tyrimų protokolo sudarymo datą, numerį, kitą reikalingą informaciją)

nustačiau, kad yra pažeisti:

(nurodyti teisės akto pavadinimą, oficialaus paskelbimo šaltinio nuorodą, straipsnį, dalį, punktą, papunktį)

_

_

_	reikalavimai.

Vadovaudamasis 2004 m. balandžio 29 d. Europos Parlamento ir Tarybos reglamento (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (OL 2004 m. specialusis leidimas, 3 skyrius, 45 tomas, p. 200), su paskutiniais pakeitimais, padarytais 2012 m. birželio 27 d. Komisijos reglamentu (ES) Nr. 563/2012 (OL 2012 L 168, p. 24), 54 straipsnio 2 dalies e) ir f) punktais, Valstybinės maisto ir veterinarijos tarnybos nuostatais, patvirtintais Lietuvos Respublikos Vyriausybės 2000 m. birželio 28 d. nutarimu Nr. 744 (Žin., 2000, Nr. 53-1537; 2011, Nr. 70-3314), n u s p r e n d ž i u:

sustabdyti / uždrausti

(kas nereikalinga, išbraukti) (nurodyti ūkio subjekto pavadinimą, adresą, juridinio asmens kodą, patvirtinimo / registravimo / pažymėjimo numerį)

_

_

(nurodyti patvirtintos / registruotos veiklos pobūdį)

nuo	iki sprendimo „Dėl ūkio subjekto veiklos atnaujinimo“ priėmimo.

(data, laikas) (jei ūkio subjekto veikla uždraudžiama, išbraukti)

Sprendimą privaloma vykdyti nuo jo gavimo momento, jei pačiame sprendime nenustatyta jo vykdymo vėlesnė data.

Sprendimas per vieną mėnesį nuo jo įteikimo dienos gali būti skundžiamas Vyriausiajai administracinių ginčų komisijai arba administraciniam teismui Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka.

Kreipimasis į Vyriausiąją administracinių ginčų komisiją ar administracinį teismą nesustabdo sprendimo vykdymo, jeigu Vyriausioji administracinių ginčų komisija ar administracinis teismas nenustato kitaip.

(pareigūno pareigos)	(parašas)	(vardas, pavardė)

A.V.

Su sprendimu susipažinau ir vieną egzempliorių gavau

Ūkio subjekto vadovas, savininkas ar jo įgaliotas asmuo

________________________

(parašas)

________________________

(vardas, pavardė)

________________________

(data)

_________________

Valstybinės maisto ir veterinarijos tarnybos sprendimų dėl administracinių poveikio priemonių taikymo priėmimo tvarkos aprašo

2 priedas

(Sprendimo formos pavyzdys)

VALSTYBINĖS maisto ir veterinarijos tarnybOS

_____________________________________________________

(teritorinio padalinio pavadinimas)

SPRENDIMAS

Dėl ŪKIO subjekto veiklos ATNAUJINIMO

20__m. _________ ___ d. Nr. _____________

__________________

(vieta)

Aš, Valstybinės maisto ir veterinarijos tarnybos

_	,

(teritorinio padalinio pavadinimas, pareigūno pareigos, vardas, pavardė)

atsižvelgęs į

(nurodyti ūkio subjekto pavadinimą, adresą, juridinio asmens kodą, patvirtinimo / registravimo / pažymėjimo numerį)

_	20___ -___-___ prašymą

ir išnagrinėjęs

(nurodyti patikrinimo datą, akto numerį, laboratorinių tyrimų protokolo sudarymo datą, numerį, kitą reikalingą informaciją)

medžiagą, nustačiau, kad 20___ m. _________ ____ d. sprendime Nr. ______ „Dėl ūkio subjekto veiklos sustabdymo, uždraudimo“ nurodyti pažeidimai pašalinti / iš dalies pašalinti.

(kas nereikalinga, išbraukti)

N u s p r e n d ž i u leisti ūkio subjektui nuo 20____ m. _________ ____d. atnaujinti veiklą

_	.

(nurodyti patvirtintos / registruotos veiklos pobūdį)

Sprendimas įsigalioja nuo jo gavimo momento, jei pačiame sprendime nenustatyta jo įsigaliojimo vėlesnė data.

(pareigūno pareigos)	(parašas)	(vardas, pavardė)

A.V.

Su sprendimu susipažinau ir vieną egzempliorių gavau

Ūkio subjekto vadovas, savininkas ar jo įgaliotas asmuo

________________________

(parašas)

________________________

(vardas, pavardė)

________________________

(data)

_________________

Valstybinės maisto ir veterinarijos tarnybos sprendimų dėl administracinių poveikio priemonių taikymo priėmimo tvarkos aprašo

3 priedas

(Sprendimo formos pavyzdys)

VALSTYBINĖS maisto ir veterinarijos tarnybOS

__________________________________________________

(teritorinio padalinio pavadinimas)

SPRENDIMAS

Dėl PRODUKTO (-Ų) TIEKIMO RINKAI sustabdymo, uždraudimo

(kas nereikalinga, išbraukti)

20__m. ________ ___ d. Nr. _____________

__________________

(vieta)

Aš, Valstybinės maisto ir veterinarijos tarnybos

_	,

(teritorinio padalinio pavadinimas, pareigūno pareigos, vardas, pavardė)

išnagrinėjęs

(nurodyti ūkio subjekto pavadinimą, adresą, juridinio asmens kodą, patvirtinimo / registravimo / pažymėjimo numerį)

_	medžiagą,

(nurodyti patikrinimo datą, akto numerį, laboratorinių tyrimų protokolo sudarymo datą, numerį, kitą reikalingą informaciją)

nustačiau, kad:

(produkto (-ų) pavadinimas (-ai), gamintojas, platintojas, identifikavimo duomenys (kodas pagal Kombinuotąją nomenklatūrą, siuntos Nr., tinkamumo vartoti terminas, pakuotė, pakuotės masė, bendra produkto masė / tūris, kiekis ir kt.)

_

_

_

_

neatitinka

(nurodyti teisės akto pavadinimą, straipsnį, dalį, punktą, papunktį)

_

_	reikalavimų.

Vadovaudamasis 2004 m. balandžio 29 d. Europos Parlamento ir Tarybos reglamento (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (OL 2004 m. specialusis leidimas, 3 skyrius, 45 tomas, p. 200), su paskutiniais pakeitimais, padarytais 2012 m. birželio 27 d. Komisijos reglamentu (ES) Nr. 563/2012 (OL 2012 L 168, p. 24), 54 straipsnio 2 dalies b punktu, Lietuvos Respublikos maisto įstatymo (Žin., 2000, Nr. 32-893) 11 straipsnio 6 dalimi, Valstybinės maisto ir veterinarijos tarnybos nuostatais, patvirtintais Lietuvos Respublikos Vyriausybės 2000 m. birželio 28 d. nutarimu Nr. 744 (Žin., 2000, Nr. 53-1537; 2011, Nr. 70-3314), nusprendžiu:

sustabdyti / uždrausti aukščiau minėto (-ų) produkto (-ų) tiekimą rinkai.

(kas nereikalinga, išbraukti)

Sprendimą privaloma vykdyti nuo jo gavimo momento, jei pačiame sprendime nenustatyta jo vykdymo vėlesnė data.

Sprendimas per vieną mėnesį nuo jo įteikimo dienos gali būti skundžiamas Vyriausiajai administracinių ginčų komisijai arba administraciniam teismui Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka.

Kreipimasis į Vyriausiąją administracinių ginčų komisiją ar administracinį teismą nesustabdo sprendimo vykdymo, jeigu Vyriausioji administracinių ginčų komisija ar administracinis teismas nenustato kitaip.

(pareigūno pareigos)	(parašas)	(vardas, pavardė)

A.V.

Su sprendimu susipažinau ir vieną egzempliorių gavau

Ūkio subjekto vadovas, savininkas ar jo įgaliotas asmuo

________________________

(parašas)

________________________

(vardas, pavardė)

________________________

(data)

_________________

Valstybinės maisto ir veterinarijos tarnybos sprendimų dėl administracinių poveikio priemonių taikymo priėmimo tvarkos aprašo

4 priedas

(Sprendimo formos pavyzdys)

VALSTYBINĖS maisto ir veterinarijos tarnybOS

______________________________________________

(teritorinio padalinio pavadinimas)

SPRENDIMAS

Dėl LEIDIMO TIEKTI produktą (-us) RINKAI

20__m. ___________ d. Nr. ___________

__________________

(vieta)

Aš, Valstybinės maisto ir veterinarijos tarnybos

_	,

(teritorinio padalinio pavadinimas, pareigūno pareigos, vardas, pavardė)

atsižvelgęs į ______________________________________________________________________________________

(nurodyti ūkio subjekto pavadinimą, adresą, juridinio asmens kodą, patvirtinimo / registravimo / pažymėjimo numerį)

_	20___-___-___ prašymą

ir išnagrinėjęs

(nurodyti patikrinimo datą, akto numerį, laboratorinių tyrimų protokolo sudarymo datą, numerį, kitą reikalingą informaciją)

medžiagą, n u s p r e n d ž i u leisti tiekti produktą (-us) rinkai,

_

(produkto (-ų) pavadinimas, gamintojas, platintojas, identifikavimo duomenys (kodas pagal Kombinuotąją nomenklatūrą, siuntos Nr., tinkamumo vartoti terminas, pakuotė, pakuotės masė, bendra produkto masė / tūris, kiekis, kita)

_	,

kurio (-ių) tiekimas buvo sustabdytas 20___ m. _____________ ___ d. sprendimu Nr. ______ „Dėl produkto (-ų) tiekimo rinkai sustabdymo, uždraudimo“.

(kas nereikalinga, išbraukti)

Sprendimas įsigalioja nuo jo gavimo momento, jei pačiame sprendime nenustatyta jo įsigaliojimo vėlesnė data.

(pareigūno pareigos)	(parašas)	(vardas, pavardė)

A.V.

Su sprendimu susipažinau ir vieną egzempliorių gavau

Ūkio subjekto vadovas, savininkas ar jo įgaliotas asmuo

________________________

(parašas)

________________________

(vardas, pavardė)

________________________

(data)

_________________